**AIŠKINAMASIS RAŠTAS (N)**

**SAVIVALDYBĖS TARYBOS SPRENDIMO PROJEKTUI „DĖL SAVIVALDYBĖS BŪSTO NUOMOS SĄLYGŲ PAKEITIMO“**

**1. Sprendimo projekto esmė, tikslai ir uždaviniai.**

 Sprendimo projektu yra siūloma patenkinti savivaldybės būsto *(duomenys neskelbtini)* nuomininkės N. J. prašymą pakeisti nuomos sąlygas ir nuomoti jai būstą socialinio būsto sąlygomis.

 **2. Projekto rengimo priežastys ir kuo remiantis parengtas sprendimo projektas.**

Pateiktos Metinės gyventojo (šeimos) turto deklaracijos už 2017 metus duomenimis nuomininkė atitinka Paramos būstui įsigyti ar išsinuomoti įstatymo (toliau – Įstatymas) 11 straipsnio 2 dalyje nurodytus turto ir pajamų dydžius teisei į paramą būstui išsinuomoti: jos praėjusių kalendorinių metų pajamas sudarė tik jai mokėta senatvės pensija - 2300 Eur. Šios deklaruotos pajamos yra mažesnės už Įstatymo 11 straipsnio 2 dalies 1 punkte nurodytą maksimalų pajamų dydį asmeniui be šeimos teisei į socialinio būsto nuomą pagrįsti - 38 VRP=38x122=4636 Eur (VRP -Valstybės remiamas pajamų dydis, šiuo metu lygus 122 Eur). N. J. nuomojamo savivaldybės būsto nuomos mokestis už visą nuomojamą plotą yra 53,69 Eur/mėn. Pakeitus nuomos sąlygas, socialinio būsto nuomos mokestis būtų 26,84 Eur/mėn.

Mažas pajamas gaunanti nuomininkė nuolat naudojasi kompensacijomis už būsto šildymą, karštą ir geriamąjį vandenį. Šių metų sausio mėnesį priimtas jos prašymas 2018 metais skirti paramą maisto produktais.

**3. Kokių rezultatų laukiama.**

Savivaldybės tarybai priėmus sprendimą būtų patenkintas mažas pajamas gaunančios nuomininkės prašymas ir užtikrintos jos teisės į tolesnę būsto nuomą socialinio būsto nuomos sąlygomis, mokant mažesnį nuomos mokestį.

 **4. Sprendimo projekto rengimo metu gauti specialistų vertinimai.**

 Neigiamų specialistų vertinimų negauta.

 **5. Išlaidų sąmatos, skaičiavimai, reikalingi pagrindimai ir paaiškinimai.**

 Nėra.

 **6 . Lėšų poreikis sprendimo įgyvendinimui.**

 Sprendimui įgyvendinti lėšų nereikia.

 **7. Galimos teigiamos ar neigiamos sprendimo priėmimo pasekmės.**

 Nėra.

Socialinio būsto skyriaus vedėja Danguolė Netikšienė